MASTER ดีดบวก 3% ลุ้นกำไรปี 65 “ออลไทม์ไฮ” รุกขยายห้องศัลยกรรมเสร็จ Q2/66
MASTER เด้ง 3% จับตากำไรปี 65 “ออลไทม์ไฮ” กางแผนปี 66 ลงทุนขยายห้องศัลยกรรมและห้องพักฟื้นใหม่ โดยคาดว่าจะเปิดให้บริการได้ในเดือนพ.ค.66
MASTER เด้ง 3% จับตากำไรปี 65 “ออลไทม์ไฮ” กางแผนปี 66 ลงทุนขยายห้องศัลยกรรมและห้องพักฟื้นใหม่ โดยคาดว่าจะเปิดให้บริการได้ในเดือนพ.ค.66
16 ก.พ. 2566

ผู้สื่อข่าวรายงานว่า วันนี้ (16 ก.พ.66) ราคาหุ้น บริษัท มาสเตอร์ สไตล์ จำกัด (มหาชน) หรือ MASTER ณ เวลา 16:17 น. อยู่ที่ระดับ 81 บาท บวก 2.50 บาท หรือ 3.18% สูงสุดที่ระดับ 81.50 บาท ต่ำสุดที่ระดับ 78.25 บาท ด้วยมูลค่าการซื้อขาย 87.78 ล้านบาท

โดยก่อนหน้านี้ นายแพทย์ระวีวัฒน์ มาศฉมาดล ประธานเจ้าหน้าที่บริหาร MASTER เปิดเผยว่า ขณะนี้อยู่ระหว่างการลงทุนขยายห้องศัลยกรรมและห้องพักฟื้นใหม่ โดยคาดว่าจะเปิดให้บริการได้ในเดือนพ.ค.66
ทั้งนี้ตั้งเป้าหมาย 3 ปีข้างหน้า (ปี 66-68) รายได้จะเติบโตไม่ต่ำกว่า 40% ต่อปี ขณะที่อัตรากำไรสุทธิก็ไม่ต่ำกว่าปีละ 20% สอดรับกระแสธุรกิจความงามที่ถือว่าเป็นเมกะเทรนด์ในยุคปัจจุบัน และลูกค้าต่างชาติเพิ่มขึ้นหลังการเปิดประเทศ ส่วนทิศทางการเติบโตในปี 65 คาดว่ากำไรจะเติบโตขึ้นทำสูงสุดเป็นประวัติการณ์